মৃত্যুভয় উপেক্ষা করেই আফগানিস্তানে কর্মরত সাংবাদিকদের ‘কুর্নিশ’ পুলিৎজার প্রাইজ বোর্ডের

কলকাতা টিভি ওয়েব ডেস্ক:   আফগানিস্তানে কর্মরত সাংবাদিকদের বিশেষ সম্মান জানাল পুলিৎজার প্রাইজ বোর্ড। সূত্রের খবর, সাংবাদিকদের পাশাপাশি দোভাষী, সাংবাদিকদের কাজে সহযোগিতার জন্য গাড়ির ড্রাইভার সকলকেই  সম্মান জানায় পুলিৎজার বোর্ড। শুক্রবার এই বিষয়ে একটি বিবৃতি প্রকাশ করা হয় বোর্ডের তরফে। সেখানে শুধুমাত্র সাংবাদিকরাই নয়। মহিলা পুরুষ নির্বিশেষে সেই সমস্ত আফগানবাসি যারা সাংবাদিকদের সাহায্য করেছেন তাদেরকেও বিশেষ সম্মান জানাল পুলিৎজার।  কারণ আফগানিস্তানের মতো বিপজ্জনক দেশেও জীবনের ঝুঁকি নিয়েও তাঁরা সাংবাদিকদের সহযোগিতা করেছেন। তাদের অদম্য জেদ আর দুঃসাহসের কারণেই এই সম্মান তাঁদের উৎসর্গ করেছে পুলিৎজার।

আফগানিস্তানে কর্মরত সাংবাদিক

আরও পড়ুন: আফগানিস্তানে মার্কিন ড্রোন হামলায় নিকেশ আইসিস অপারেটিভ, দাবি আমেরিকার

তবে নৈতিকভাবে শুধুমাত্র সম্মান প্রদর্শন নয়, আফগানিস্তানে সাংবাদিকতায় যুক্ত প্রতিটি ব্যক্তি ও তাঁর পরিবারের জন্য জন্য এক লক্ষ ডলারের অনুদান ঘোষণা করেছে পুলিৎজার বোর্ড। শনিবার টুইটার হ্যান্ডেলে বিষয়টিকে তুলে ধরে তাঁরা।

The Pulitzer Prize Board has issued a special citation to honor and assist Afghanistan journalism workers. The citation “comes with a $100,000 grant to be administered by @pressfreedom for the emergency relief of such individuals and their families.” https://t.co/ASzXZSXdas

— The Pulitzer Prizes (@PulitzerPrizes) August 27, 2021

গত এপ্রিল মাসে হিউম্যান রাইটস ওয়াচ-এর একটি রিপোর্টে বলা হয় আফগানিস্তানে তালিবান অধ্যুষিত এলাকায় সাংবাদিকদের ওপর আক্রমণ প্রবল হারে বেড়েছে। এমনকি মহিলা সাংবাদিকদের সঙ্গেও অত্যাচার করতে পিছুপা হচ্ছে না কট্টরপন্থী ইসলামিক গোষ্ঠীটি।‌ আগস্ট এর শুরুতে আফগানিস্তানে প্রাণ হারিয়েছেন ভারতীয় সাংবাদিক দানিশ সিদ্দিকী।

নিহত ভারতীয় সাংবাদিক দানিশ সিদ্দিকি

আরও পড়ুন: আফগানিস্তানকে ঘাঁটি করেই ভারতে ‘খিলাফত’ গড়তে চায় আইসিস, দাবি গোয়েন্দাদের

আফগানিস্তানের স্পিন বলদাখ  এলাকায় কর্মরত থাকাকালীনই গুলিবিদ্ধ হন তিনি। জানা গিয়েছেল আফগান সেনা কনভয়ের সঙ্গে থাকার জন্য তালিবানের ছোড়া গুলি লাগে তাঁর দেহে। দানিশ এর মৃত্যুতে দুঃখ প্রকাশ করেছিল তৎকালীন আশরফ ঘানি সরকার। প্রতিভাবান এক চিত্রসাংবাদিকের মৃত্যুতে শোকের নষ ছায়া নেমেছিল দেশের মিডিয়া জগতেও।

‘কমিটি টু প্রটেক্ট জার্নালিস্ট’ এর একটি পরিসংখ্যান থেকে জানা গিয়েছে গত দু’দশকে আফগানিস্তানে কমপক্ষে ৫৫ জন সাংবাদিক প্রাণ হারিয়েছেন। তবুও মৃত্যুভয় উপেক্ষা করে অদম্য জেদ নিয়ে আজও আফগানিস্তানে কাজ করে চলেছেন বহু সাংবাদিক।